CELEX: 32009D0301
Language: bg
Date: 2009-03-25 00:00:00
Title: 2009/301/ЕО: Решение на Комисията от 25 март 2009 година за създаване на експертна група на високо равнище в областта на цифровите библиотеки

28.3.2009   
            
            
               BG
            
            
               Официален вестник на Европейския съюз
            
            
               L 82/9
            
         
      РЕШЕНИЕ НА КОМИСИЯТА
   
   от 25 март 2009 година
   за създаване на експертна група на високо равнище в областта на цифровите библиотеки
   (2009/301/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:
   
               (1)
            
            
               Член 157 от Договора за създаване на Европейската общност възлага на Общността и на държавите-членки задачата да осигурят наличието на нужните условия за конкурентоспособността на промишлеността на Общността. Член 151 предвижда, че Общността спомага за разцвета на културите на държавите-членки, като зачита тяхното национално и регионално разнообразие и същевременно поставя на преден план общото културно наследство.
            
         
               (2)
            
            
               Чрез съобщението си, озаглавено „i2010 — европейско информационно общество за растеж и заетост“ (1), Комисията обяви водеща инициатива за цифрови библиотеки.
            
         
               (3)
            
            
               В съобщението на Комисията „i2010: цифрови библиотеки“ (2) бе обявено създаването на експертна група на високо равнище в областта на цифровите библиотеки, която да консултира Комисията относно най-добрия начин за справяне с организационните, правните и техническите предизвикателства на европейско равнище.
            
         
               (4)
            
            
               Посочената експертна група бе създадена с Решение 2006/178/ЕО на Комисията (3), чийто срок на действие изтече на 31 декември 2008 г. Предвид на по-нататъшните потребности, настоящото решение следва да позволи на групата да продължи своята работа през 2009 г.
            
         
               (5)
            
            
               Групата следва да допринесе за обща стратегическа визия за европейските цифрови библиотеки.
            
         
               (6)
            
            
               Групата следва да бъде съставена от висококвалифицирани експерти, компетентни в областта на цифровите библиотеки и назначени в лично качество.
            
         
               (7)
            
            
               През 2009 г. групата следва да разгледа въпросите по авторското право и съхраняването, свързани с цифровите библиотеки и достъпа до научната информация. Те включват по-специално изключенията и ограниченията, доброволните споразумения за подобряване на онлайн достъпа до съдържание, защитено с авторско право, създаденото от потребители съдържание, отворения достъп до научна информация и достъпа до данни от научни изследвания, както и тяхното съхраняване.
            
         
               (8)
            
            
               Групата следва също така да наблюдава осъществяването на решенията, представени във вече приети доклади — особено по отношение на произведения, за които е трудно или невъзможно да бъде определено на кого принадлежат авторските права, както и за произведения, които са изчерпани.
            
         
               (9)
            
            
               Следва да се определят правила за оповестяване на информация от членове на групата, без да се накърняват правилата на Комисията относно сигурността, изложени в приложението към Решение 2001/844/ЕО, ЕОВС, Евратом на Комисията (4).
            
         
               (10)
            
            
               Личните данни, отнасящи се до членове на групата, следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (5).
            
         
               (11)
            
            
               Целесъобразно е да се определи период за прилагането на настоящото решение,
            
         РЕШИ:
   Член 1
   Експертна група на високо равнище в областта на цифровите библиотеки
   Комисията създава група от експерти „Експертна група на високо равнище в областта на цифровите библиотеки“, наричана по-долу „групата“.
   Член 2
   Задачи
   Задачите на групата са:
   
               а)
            
            
               да консултира Комисията относно най-добрия начин за справяне с организационните, правните и техническите предизвикателства на европейско равнище;
            
         
               б)
            
            
               да допринесе за обща стратегическа визия за европейските цифрови библиотеки.
            
         Член 3
   Консултиране
   Комисията може да се консултира с групата по всички въпроси, свързани с прилагането на инициативата за цифровите библиотеки.
   Член 4
   Членство — назначаване
   1.   Групата е в състав от не повече от 20 членове.
   2.   Генералният директор на ГД „Информационно общество и медии“ назначава за членове на групата специалисти с компетентност в областите, посочени в членове 2 и 3.
   3.   Членовете се назначават в лично качество като експерти на високо равнище в областта на цифровите библиотеки и консултират Комисията независимо от всякакво външно влияние.
   4.   Членовете се назначават така, че да се осигури, доколкото е възможно, подходящ баланс по отношение на обхвата на компетентност, географския произход и пола.
   5.   Групата ще включва експерти от следните области:
   
               —
            
            
               организации за съхраняване на културното наследство (библиотеки, архиви, музеи),
            
         
               —
            
            
               автори, издатели и лица, предоставящи съдържание,
            
         
               —
            
            
               информационната индустрия (например машини за търсене, доставчици на технологии),
            
         
               —
            
            
               научноизследователски организации, университети.
            
         6.   Членовете не могат да определят лице, което да ги замества.
   7.   Членовете се назначават за мандат, изтичащ на 31 декември 2009 г.
   8.   Членове, които повече не са в състояние да допринасят ефективно в обсъжданията на групата, които подадат оставка или които не спазват условията, определени в параграф 3 от настоящия член или в член 287 от Договора, могат да бъдат заместени за оставащата част от техния мандат.
   9.   Членовете подписват заявление, че ще действат в обществен интерес и декларация, посочваща отсъствието или наличието на интерес, който би могъл да накърни тяхната обективност.
   10.   Имената на членовете се събират, обработват и публикуват в съответствие с Регламент (ЕО) № 45/2001. Имената на членовете се публикуват на уебсайта за цифрови библиотеки по i2010.
   Член 5
   Работа
   1.   Групата се председателства от Комисията.
   2.   Със съгласието на Комисията могат да се създадат подгрупи, които да разглеждат конкретни въпроси на основата на предоставен от групата мандат. Тези подгрупи се разпускат веднага след изпълнението на мандата им.
   3.   Представителят на Комисията може да покани експерти или наблюдатели, по-конкретно със специфична компетентност по въпрос от дневния ред, за участие в обсъжданията на групата или подгрупата, ако това е полезно и/или необходимо.
   4.   Информацията, получена в резултат на участието в обсъжданията на групата или на подгрупата, не се разгласява, ако по мнение на Комисията тази информация засяга въпроси от поверителен характер.
   5.   Групата и нейните подгрупи обикновено заседават в сградите на Комисията в съответствие с определените от нея процедури и график. Комисията осигурява секретарски услуги. Други служители на Комисията, проявяващи интерес към разискванията, могат да участват в заседанията на групата и нейните подгрупи.
   6.   Групата приема свой процедурен правилник въз основа на стандартните процедурни правилници, приети от Комисията.
   7.   Комисията може да публикува резюмета, заключения, частични заключения или работни документи на групата на оригиналния език на съответните документи.
   Член 6
   Разходи за заседанията
   Комисията възстановява пътните, а когато е необходимо, и дневните разходи на членовете, експертите и наблюдателите във връзка с дейността на групата в съответствие с правилата на Комисията за възстановяване на разходите на външни експерти.
   На членовете, експертите и наблюдателите не се заплаща възнаграждение за предоставените услуги.
   Разходите за заседанията се възстановяват в границите на годишния бюджет, определен за групата от съответните служби на Комисията.
   Член 7
   Срок на действие
   Срокът на действие на настоящото решение изтича на 31 декември 2009 година.
   
      Съставено в Брюксел на 25 март 2009 година.
      
         
            За Комисията
         
         Viviane REDING
         
         
            Член на Комисията
         
      
   
   
      (1)  COM(2005) 229 окончателен.
   
      (2)  COM(2005) 465 окончателен.
   
      (3)  ОВ L 63, 4.3.2006 г., стр. 25.
   
      (4)  ОВ L 317, 3.12.2001 г., стр. 1.
   
      (5)  ОВ L 8, 12.1.2001 г., стр. 1.